באלדורז גייט 2

משחקיות

כמו קודמו, באלדורז גייט II משוחק בנקודת מבט איזומטרית. השחקן שולט על חבורה של בין דמות אחת לשש. על השחקן ליצור דמות משלו מההתחלה, או לייבא את הדמות שלו מהמשחק הראשון ואת שאר הדמויות למצוא בעולם המשחק.
במהלך המשחק השחקן חייב לבצע בחירות מכריעות, חלקן חיוניות להתפתחות העלילה ואף של הדמות. באלדורז גייט II שונה מקודמו, היות שהשחקן גם "מנהל" מצודה משלו. אין הרבה מאקרו-כלכלה ברמה הזו אבל מוסיף עניין מסוים למשחק אם יותר מדי לחימה והטלת קסמים נהייה שגרתי מדי. מה גם שאם במשחק הראשון דמויות התחילו בדרגה 1 והתפתחו עד דרגה 7 עד 9, כאן הן רק מתחילות ברמות כאלו ועולות עד לרמות של כ-20. בנוסף נעשו שיפורים כמו חלוקת דיאלוג למספר פסקאות שתעודד את השחקן לקרוא אותם מבלי לאבד סבלנות ואפילו ישנם כלי נשק ושריונות נדירים שצריכים להרכיב אותם ממספר חלקים המפוזרים בשלל מקומות במפת המשחק (כאשר חלק מהמקומות לא יינתנו לחזרה אחרי יציאתם). מקומות סודיים גם נפוצים במשחק. ברחבי העיר אתקתלה ובשאר מקומות ימצאו מקומות מסתור הידרשו כישורים מיוחדים או חפצים ספציפיים כדי להשיג גישה אליהם. לרוב מקומות אלו יתאכלסו על ידי אויבים חזקים ביותר, אך אם תגמול באוצרות שהם מחזיקים.
לדמויות יש אופי מפותח בהרבה. חלקן תנהלנה דיאלוגים מעמיקים אחת עם השנייה או עם דמות השחקן וחלקן אפילו תתחלנה רומן עם דמות השחקן, בעוד שדמויות מסוימות לא תוכלנה להסתדר עם דמויות אחרות ולכן תעזוב את החבורה. כמו כן התנהגות מחפירה לדמויות מסוימות יגרמו להם לעזוב את השחקן, ורומן עם דמויות מסוימות אף יגרום לשינוי התנהגותי או קנאה בין דמויות אחרות.

המהדורה המוגבלת

עם יציאת המשחק לשוק, יצאו בארצות הברית כאלף עותקים של מהדורת האספנים של באלדורז גייט 2, מהדורה מיוחדת זו מכילה ציורים, פורטרטים ושאר דברים הבאים במארז המשחק. כמו כן ישנה השפעה על המשחקיות של המשחק, בצורה של מוכרת נוספת בחנות של רייבאלד ברטרמן התמכור לשחקן חפצים הייחודיים למהדורת האספנים כמו גלימתה של וסנה, או החרב של דאקון מפליינסקייפ: טורמנט.

תקציר העלילה מהמשחק הקודם

דמות השחקן גדלה במבצר ספרייה בשם קנדלקיפ יחד עם אימואן. יום אחד האב המאמץ של דמות-השחקן גוריון, לוקח אותה למסע לא מתוכנן כשהוא אינו סיפק תשובות לאף שאלה ואז נרצח באותו לילה שהתחילו את המסע. משדמות-השחקן התחילה את מסעה עם מספר חברים וחברות לצידה היא מגלה שהרוצח, סארווק הוא אחיה למחצה. גם דמות-השחקן וגם סארווק היו צאצאים של אל הרצח, בהאאל, שהשאיר לפני מותו צאצאים מנשים רבות שכל תכליתם להיות הדלק ללידתו המחודשת. סארווק שהיה מודע עוד קודם לייחוסו תכנן מלחמה גדולה על מנת להוכיח שהוא ראוי לרשת את בהאאל בתור אל הרצח החדש. דמות-השחקן הרגה את סארווק והצילה את העיר באלדורז גייט.
לאחר מספר חודשים, במהלך המשך המסע דמות-השחקן, אימואן וחבריהם ג'הירה ומינסק נשבית בפתאומיות על ידי קוסם רב עוצמה. ובמנקודה זו המשחק השני מתחיל.

פרק 1

דמות-השחקן מתעוררת בתוך כלוב בתור שפן ניסיונות של קוסם. כשהקוסם מתכנן לבצע עוד ניסויי "סיבולת" על דמות-השחקן השבויה ואומר משהו על "הפוטנציאל" שטמון שבדם האלוהי שבדמות-השחקן. מפריע לו רק גולם שמדווח על הפרעות במפלס העליון והמכשף נאלץ לעזוב את דמות-השחקן למספיק זמן שאימואן הגיעה והצילה את דמות-השחקן מהכלוב. שניהם מגלים עוד שני חברים שהיו כלואים אתם: מינסק וג'אהירה. שניהם היו גם במשחק הראשון. במהלך ניסיון הבריחה שלהם הם מגלים את שם הקוסם ששבה אותם: ג'ון איירניקוס. הם גם גילו ששני חברים אחרים שלהם היו גם כלואים אבל מתו זה מכבר: דיינהייר, שותפתו של מינסק וקהאליד, בעלה של ג'אהירה. במהלך הבריחה הם פוגשים צייד ראשים (במשחק זה סוג של גנב) בשם יוֹשׁימוֹ שהוא עצמו היה שבוי של איירניקוס. הם מגלים במגורים של איירניקוס שהוא כמה לאישה מסוימת עד כדי כך שיצר שיבוט שלה.
כשדמות-השחקן מצליחה סוף סוף לברוח מהמתחם התת-קרקעי של איירניקוס היא מוצאת את עצמה בעיר אתקטלה. איירניקוס משתמש בקסמים שלו להלחם בגנבים בכניסה למתחם שלו כשאימואן, בכעסה על איירניקוס שאומר לה על חשיפת הכוחות שבה, מטילה עליו קליע-קסם. היות שאסור להטיל קסמים ללא רישיון בתחומי העיר, גם איירניקוס וגם אימואן נלקחים על ידי ארגון רב עצמה של קוסמים שנקראים "המכשפים בברדסים" ונשלחים להיכלא במרכז ענישה לקוסמים שנקרא סְפֶּלהוֹלְד.

פרק 2

כשהחבורה מסתובבת ללא כיוון במשכנות העוני של אתקטלה, איש בשם גיילן בייל מציע להציג אותם בפני שותפיו שיכולים להציל את אימואן עבור סכום סמלי של 20,000 מטבעות זהב. בסופו של דבר דרך סדרה של הרפתקאות משניות והתמודדות עם מספר מפלצות קלאסיות מהמיטב של מבוכים ודרקונים, דמות-השחקן מצליחה להשיג את הסכום הנדרש. משדמות-השחקן משיגה כ-15000 מטבעות זהב או יותר, אישה בשם ויילן תתקרב אל החבורה ותציע להם פגישה עם הגבירה שלה בבית הקברות של אתקטלה בלילה. הגבירה היא בעצם ערפדה בשם בודהי.

פרק 3

מנקודה זו דמות-השחקן יכולה לבחור האם להתחבר עם גילדת הגנבים של אראן לינווייל או עם הערפדים של בודהי. בסופו של דבר על דמות-השחקן להשמיד את הגילדה היריבה. אם הבחירה הייתה עם הראשונים, התוצאה תהייה שבודהי וקומץ ערפדים ישרדו. בינתיים איירניקוס בורח מהתא שלו בספלהוֹלד והורג את שוביו, ועם בסיסו החדש בספלהוֹלד הוא ממשיך בניסוייו עם אימואן.

פרק 4

בעזרתו של סיימון האוואריאן, קברניט של ספינה שכפי הנראה עובד גם בשביל אראן לינווייל וגם בשביל בודהי, דמות-השחקן משיגה מעבר לאי קטן שבו נמצא ספלהולד. על מנת להיכנס לספלהולד שחסום על ידי קסם, על החבורה של דמות השחקן להשיג אנשי קשר בעיר הנמל הקרובה, בְּרינְלוֹ. אבל החבורה מצליחה להיכנס למוסד ומתקיים סיור לחבורה שיראו את האסירים ובסופו אימואן נמצאה. איירניקוס חושף את עצמו בתור המדריך ולוכד את דמות-השחקן בעזרת סם שסיימון הכניסו לאוכל בספינה.
דמות-השחקן מתעוררת בתור ניסוי של איירניקוס ושם מתבררים מספר דברים שגם אימואן היא צאצאית של בהאאל, מה שעושה אותה אחות למחצה של דמות השחקן (בדיוק כמו סארווק), שיושימו פעל לטובת איירניקוס כל הזמן ושבודהי היא אחותו של איירניקוס. כחלק מהניסוי, דמות-השחקן מוצאת את עצמה בחלום שבו היא עומדת בבית ילדותה בקנדלקיפ שמייצג את מוחה. הקול של אימואן קורא לדמות-השחקן "לחפש פנימה", וכשדמות-השחקן מתקרבת לפתח היא פוגשת שד שדורש ממנה תשלום, חלק מהנשמה שלה, על מנת להיכנס. בתוך המבנה של קנדלקיפ דמות-השחקן מוצאת את אימואן ואומרת לה להביא את החיה הנה כי דמות-השחקן לא יכולה להביס אותו לבד. החיה, מסתבר היא בהאאל עצמו שהתגלה בצורתו של סארווק. כששניהם מביסים את בהאאל אימואן צורחת שמשהו לא בסדר והחלום נגמר. דמות-השחקן מתעוררת ללא הנשמה שלה ואימואן סבלה באופן דומה; נשמותיהם נגנבו בידי איירניקוס ובודהי בהתאמה. כשדמות-השחקן, אימואן ויתר החבורה בורחים הם פוגשים בבודהי עם מספר ערפדים שאומרת להם שכל ה"בריחה" שלהם היה רק משחק שלה לראות כמה זמן הם יוכלו לברוח ממנה. דמות-השחקן במעשה של זעם, הופכת שלא משליטתה ליצור אימתני שהורג את הערפדים כמעט ללא מאמץ אבל בודהי שוב בורחת ומשלא נשארו ערפדים היצור תוקף גם את יתר החבורה לזמן קצר עד שהוא משתנה חזרה לדמות-השחקן. במהלך הבריחה היא משתנה שוב לאותו יצור וחוזרת לצורתה המקורית מספר פעמים. כשהם חוזרים למפלסים העליונים הם הורגים את יושימו (בהנחה והוא היה בחבורה קודם) ובעזרת אסירים ששחררו נלחמים באיירניקוס עד שהוא נאלץ לסגת.
כשדמות-השחקן נחה היא חולמת חלום על אימואן. בחלום, אימואן מדברת בטון אפל ומאיים שמצווה עליה לנצל את הכישרון החדש שהתגלה אצל דמות-השחקן והופכת אותה לאותו יצור שהפכה עוד כשהם ברחו מהמוסד. אימואן מוסיפה שהיצור הזה, הסלאייר (Slayer), מייצג את האינסטינקט הרצח של בהאאל בצורתו הטהורה ביותר. הוא קיים אצל כל צאצאי בהאאל אבל מתי-מעטים יודעים כיצד לנצל אותו.
גם כאן לדמות-השחקן יש בחירה: או ללכת אחרי איירניקוס דרך שער במעבדה שהוא יצר או לסמוך על סיימון וזה יוביל אותה להרפתקה משנית בעיר תת-ימית.

פרק 5

איירניקוס יוצר קשר עם אלפים אפלים ומפקח על מלחמה שמתנהלת נגד האלפים בפני השטח (דבר שלא נעשה כמותו עידנים). בינתיים החבורה מגיעה לממלכה התת-קרקעית, האנדרדארק, ופוגשת דרקונית כסופה בשם אדאלון; האלפים האפלים גנבו ממנה את הביצים ואם החבורה תחלץ אותם היא תעזור להם. היא מטילה קסם אשלייתי רב עצמה והופכת אותם לאלפים אפלים שיכולים גם לתקשר בשפה שלהם בלי לעורר חשד. זאת במטרה להסתנן לעיר הקרובה, אוּסט-נתה. אחד הכוחות הדומיננטים בעיר, בית דספאנה, התכוון להקריב את הביצים של אדאלון לשד חזק שיעזור להם נגד האלפים בפני השטח. אחרי מספר הרפתקאות משניות בשירות הבת של אם הבית, פאריי דספאנה, נודע לדמות-השחקן על כוונתה להפיל את אמה, ארדולייס, מהשלטון בבית דספאנה. פאריי מגייסת את דמות-השחקן להחליף את ביצי הדרקון בביצים מזויפות שהיא יצרה ולתת לה את הביצים האמיתיות. לדמות-השחקן יש מספר אפשרויות. אחת מהן היא בהנחה שדמות-השחקן חסה על חיי סולאופיין, בן לוייתה ושומר הראש של פאריי, לקבל ממנו סוג אחר של ביצים מזויפות שיתן לפאריי וישמור את המקוריות לעצמו. לא משנה איך דמות-השחקן תנהג, ארדולייס ופאריי חייבות למות כדי להמלט מהעיר. אם הביצים מוחזרות לאדאלון היא תלווה את החבורה לפני השטח, ואם הביצים מושמדות החבורה תיאלץ להלחם באדאלון ולהגיע לפני השטח ללא עזרתה.

פרק 6

כשהחבורה של דמות-השחקן מגיעה לפני השטח, הם נתקלים בצבא של אלפים מפני השטח. הם הוצבו ליד היציאה מהאנדרדארק כדי לשמור שהאלפים האפלים לא יתקרבו יותר מדי לעיר האלפית סוּלדנסלאר. אבל הם לכודים מחוצה לה שכן איירניקוס חסם בקסם את הכניסה לעיר. על מנת להיכנס לסולדנסלאר שוב, דמות-השחקן חייבת להשיג את מנורת הרין מבודהי, שעדיין נמצאת באתקטלה. האלפים מציידים את החבורה בשלל אמצעים נגד ערפדים ושולחים אותה לדרכה. דמות-השחקן יכולה לגייס מספר בני ברית לעזרתה. לאחר שבודהי מובסת ומתה, אימואן זכתה בנשמתה בחזרה ודמות השחקן לוקחת את מנורת הרין. ואם לשחקן היה רומן עם אחת הדמויות מהחבורה היא נחטפה על ידי בודהי שהחלה להפוך אותו/ה לערפד/ה. ויש הרפתקה משנית שמטרתה להשיב את אותה דמות לחבורה.

פרק 7

החבורה של דמות-השחקן מתקדמת לסוּלדנסלאר, הם מגלים מידע על חייו של איירניקוס ("הגולה" כלשון התושבים). הוא היה פעם אלף ממעמד גבוה שנקרא ג'ונלת שהיה מאוהב במלכה שלהם, אֶלֶסים. אבל הוא ואחותו, בודהי, תכננו לגזול את עצמתו של עץ החיים של סולדנסלאר וכמעט הביאו אסון על העיר. בתור עונש, האלפים לקחו מהם כל מה ששייך אותם לגזע האלפי, מה שאילץ את בודהי להתערפד ואת איירניקוס לגנוב נשמות. כשאיירניקוס מחזיק את אלסים בשבי ומתכנן פולחן לתיעול עצמת עץ החיים אל ידיו בשנית, דמות-השחקן חייבת להתעמת איתו ולהרוג אותו. כשדמות-השחקן מטרפדת לאיירניקוס את הפולחן אלסים שואלת את איירניקוס אם הוא בכלל זוכר את האהבה שהיא וג'ונלת חלקו לפני שתאוות הכוח שלו השמידה את כל מה שהוא. הוא ענה שהוא לא זוכר אותה למרות שניסה שנים להתלות בזיכרון ואז בזיכרון של הזיכרון אבל גם זה נעלם, באשמת האלפים. אחרי קרב עם איירניקוס, הוא אמנם מת אבל מותו גורר את המוות של דמות-השחקן וכל מי שנמצא איתה בחבורה.
לאחר מכן דמות-השחקן מוצאת את עצמה בגיהנום והאפשרויות היחידות שלה הן לקחת חמישה מבחנים שבוחנים כמה חזק הרשע הפנימי שבו: מבחן הגאווה שבו שד מספר לו על יצור ששוכן בהמשך הדרך שדמות-השחקן צריכה להרוג "משום שהוא עומד בדרך"; מבחן הפחד שבו שד מציע לדמות-השחקן גלימה מעור נימפות שאיתה אפשר להיכנס לחדר מחולל פחד; מבחן האנוכיות שבו שד חוטף דמות מהחבורה (או אדם חף מפשע אם דמות-השחקן מטיילת בעצמה) ודרך אחת להציל אותו/ה זה להקריב חלק מהתכונות של דמות-השחקן או את החיים של החטוף; מבחן החמדנות שבו שד נותן לדמות-השחקן חרב חזקה שיוכל להשתמש בה לשחרר ג'יני שבוי או לשמור אותה לעצמו; והחשוב מכולם - מבחן הזעם, שאותו בוחן לא שד כמו במבחנים הקודמים אלא סארווק עצמו והוא אומר לדמות-השחקן שהוא יכול ללמד אותו להשתמש, לשלוט ולכוון את הסלאייר שהוא הפך אליו מוקדם יותר אם היא רק תחשוב על מה שסארווק עשה לגוריון ולה ותיכנע לזעמה.
אחרי שהמבחנים הסתיימו, הדמות מקבלת פרסים בהתאם למעשיה במבחנים ואף לשנות את הנטייה שלה (מספיק לדמות טובה מעשה מרושע אחד כדי לנטות אל הרשע). היא פוגשת את איירניקוס שמשתמש בנשמה שלה כדי להפוך לסלאייר ולזמן שדים לצידו. כשדמות-השחקן מנצחת את איירניקוס, היא זוכה בנשמה שלה בחזרה והאלפים מזמנים אותה בחזרה לעולם החיים ואלסים מארגנת טקס להודות לה ולחבורה שלה.
ואשר לאיירניקוס שלו אלסים ייחלה שבמותו ימצא את השלווה שלא מצא בחייו סופו היה להישאר בגיהנום וחבורה גדולה של שדים דחפה אותו לבורות של אש וגופרית. באותו סרטון סיום מועצה מסתורית דנה בכוחה הגדל של דמות-השחקן ושהיו צריכים ' 'לפעול' ' הרבה לפני עכשיו.

באלדורז גייט II: תרון אוף בהאאל

באלדורז גייט II: תרון אוף בהאאל (Baldur's Gate II: Throne of Bhaal) הוא חבילת הרחבה למשחק התפקידים באלדורז גייט II: שאדוז אוף אמן והוא הפרק האחרון בטרילוגיית באלדורז גייט. הוא מוסיף מקום חדש באזור של שאדוז אוף אמן: המבוך של ווטצ'רז קיפ, שהוא מבוך רב קומתי לאלו שרוצים לצבור ניסיון. המשחק לוקח את קו העלילה לסיומו עם כלי נשק עצמתיים ביותר, רמות דמות גבוהות במיוחד ויכולות מרשימות שבאות מהרמות הגבוהות.

עלילה

נבואה שהוזכרה החל מהמשחק הראשון דיברה על זמן שבו צאצאי בהאאל יזרעו הרס מוחלט ומעשי רצח שיזינו את אל הרצח ויחזירו אותו לכס הדם שלו. צאצאי בהאאל נלחמים, חלקם כדי לזכות בזכותם המולדת לרשת את מקומו (כמו סארווק במשחק הראשון, שייחס את הנבואה לעצמו), וחלקם פשוט כדי לשרוד. רובם הגדול של צאצאי בהאאל שחיים בתור אנשים פשוטים ואינם מודעים או רוצים לקחת חלק בנבואה זו מוגלים מיישוביהם או נרצחים בידי החזקים שבהם. 
מלחמה פרצה בממלכת תטיר בין צאצאי הבהאאל שנלחמים גם זה מול זה בשביל יותר עצמה. דמות-השחקן מוגלית אף היא מסולדאנסלאר, אותה עיר אלפית שאותה הציל במשחק הקודם והמלכה אלסים דורשת ממנה לבקר בחורשה ששם הרוחות תספרנה יותר על הנבואה והתפקיד שדמות-השחקן תשחק בה. 
נתחיל לפרט את העלילה מפרק 8, שכן פרקים 1 עד 7 שוחקו בשאדוז אוף אמן.

פרק 8

המשחק מתחיל כשדמות-השחקן והחבורה שלו מוצאים את עצמם באותה חורשה שאלסים שלחה אותם ושם לאחר שהרוחות מספרות ששיתוף הפעולה בין חמשת בני בהאאל הוא ארעי בלבד ולאחר שלא יהיו צאצאי בהאאל חלשים יותר הם ילחמו אחד בשני אבל יש בוגד ביניהם. לאחר שהרוחות סיימו לומר את דבריהם דמות-השחקן מוצאת את עצמה במארב. בת בהאאל בשם אילאסר הפותחת בקרב בלי יותר מדי דיבורים. היא מובסת בלי מאמצים מיוחדים אבל לאחר הניצחון הקצר הזה, דמות-השחקן מוצאת את עצמה עוד פעם מתה ומשוגרת למישור אחר, כמו עם איירניקוס בעץ החיים. אלא שהפעם בירכה אותו ישות מלאכית שנקראה סולאר והציגה את עצמה בתור מדריכה שתפקידה להכין את דמות-השחקן לתפקידו בנבואה. היא לא מרחיבה יותר מדי בדיבורים, אך הבטיחה לו שהוא לא יהיה לבד. זמן קצר לאחר העלמותה, מופיעה רוח הרפאים של לא אחר מאשר סארווק. סארווק מסביר שהמישור הזה וגם "הגיהנום" שהיו בו לקראת סוף שאדוז אוף אמן אינם אלא מישור כיס שהיה בבעלותו של בהאאל ושהוא יכול לעזור לו להשלים את חלקו בנבואה תמורת... הקמה לתחיה. בעזרת חלקיק קטן מהנשמה של דמות-השחקן. כשסארווק לובש בשר בשנית הוא מסביר שהוא כבר לא נחשב לבן בהאאל היות שהמהות האלוהית שבו כבר נשלחה לבהאאל כשדמות-השחקן הרגה אותו בקרב מהמשחק הראשון. הוא מוסיף שלפי נבואות שהוא קרא בנעוריו הקרבות בחוף החרב יגיעו לשיאם בעיר התטרית סאראדוש ולשם הוא חייב ללכת. אולם קודם הוא חייב להשלים אתגר אחד מתוך כמה שעתידים לבוא. סארווק מבקש מדמות-השחקן להצטרף אליו שכן היה רוצה לראות איך הנבואה מסתיימת למי שהיה ראוי לה. דמות-השחקן יכולה לקבל אותו ותמצא שהוא הלוחם הכי חזק בכל המשחק, ואם הדמות טובה, ניתן בסופו של דבר להפוך את הנטייה שלו מתוהו-רשע לתוהו-טוב, ושאפשר לא לצרף אותו בכלל.
כשדמות-השחקן מגיעה לסאראדוש היא מוצאת עיר בתוהו ובוהו: מבחוץ מצור של ענקי אש ומבפנים הגנרל האורק גרומניר איל-חאן מוביל משטר בריוני נגד האזרחים של סאראדוש ואישה שמנסה ללא הצלחה לתווך בין קבוצת אזרחים לבין חיילים שלא בוחלים באמצעים להרחיק אותם משערי הטירה של גרומניר. דמות-השחקן מגיעה בדיוק בזמן שהחיילים עמדו להרוג את האזרחים והחיילים שחשבו שדמות-השחקן היא מרגלת מבחוץ התקיפו אותה ללא יכולת לדבר מעבר לכך. החבורה של דמות-השחקן מצליחה לחסל את החיילים ללא מאמץ ואז אותה אישה מזדהה בתור מליסאן ומסבירה לדמות-השחקן את המצב: היא אספה את מרבית בני בהאאל לסאראדוש על מנת להגן עליהם אבל ענקי האש גילו את מקום האיסוף שלהם וזו עילתם למתקפה. גרומניר איל-חאן, אף הוא בן בהאאל (אך לא היה אחד מ"החמישה"), התבצר בטירה שלו והשאיר את האזרחים שרובם פליטים בני בהאאל בעיר עצמה, כשההגנה היחידה לרשותם הם החומות שעמדו להתמוטט תחת המצור. ומליסאן ביקשה מדמות-השחקן להסתנן לטירה ולשכנע את גרומניר לפתוח את הטירה לאזרחים. כשדמות-השחקן נכנסת לטירה היא מוצאת את גרומניר מתווכח עם מליסאן ומאשים אותה שאיספה את בני בהאאל לסאראדוש שיירצחו בהמוניהם ואת דמות-השחקן שייתנקש בו באופן אישי. לאחר ניסיון כוזב לשכנע אותו שהוא טועה, הוא מורה להכניס את מליסאן למעצר, אבל אז הוא מוצא את דמות-השחקן וכשהוא עדיין משוכנע שחייו בסכנה, הוא מתקיף אותה. כשהוא מובס, מליסאן שיגרה את עצמה ורק לאחר שגרומניר מת, היא מבקשת מדמות-השחקן יביס את מנהיג ענקי האש, יאגא-שורה, השני מבין "החמישה", שהפך את עצמו, איכשהו, לבלתי פגיע.
מכאן, דמות-השחקן וחבורתו יוצאים למקדש, שעל פי מליסאן היה המקום שבו יאגא-שורה גדל. שם דמות-השחקן מוצאת את גוריון. אותה דמות מאמצת ששימשה לאב בזמן שגדלה בקנדלקיפ לפני שיצאה למסעותיה לפני חודשים רבים. אבל משהו בקולו היה שונה – הוא השמיץ את דמות-השחקן על ש"רצחה" אותו בכך ששכחה אותו (אם דמות-השחקן פיתחה רומן עם אחת הדמויות מהחבורה, היא תענה גם אותה) והתחיל לענות אותה כדי שתוותר על חייה ושהנבואה לא תתקיים. דמות-השחקן מטילה ספק באמיתות קיומו של גוריון ומיד "גוריון" חשף את עצמו בתור רוח רפאים שעבדה עם יאגא-שורה. בתוך המקדש דמות-השחקן פוגשת את נאיאלי, מכשפה זקנה, שטוענת שגידלה את יאגא-שורה ובגלל בוגדנותו, רוצה להתנקם בו ולקחת ממנו את אי פגיעותו שלימדה אותו להשיג. לשם כך, דמות-השחקן תיאלץ ללכת לבסיס הבית של יאגא-שורה ולקחת את ליבו השמור ואת ליבה של נאיאלי שאותו הוא גנב. משהשיגה את ליבה חזרה, אמנם השמידה את ליבו של יאגא-שורה והפכה אותו לפגיע אבל גם התחילה לרחם עליו ולהלחם בדמות-השחקן בשמו.
דמות-השחקן יוצאת למחנה המצור על סאראדוש, רק כדי למצוא שהחומות נפרצו מכמה מקומות. אבל יאגא-שורה עצמו היה קרוב, לאחר קרב מתיש נגד יאגא-שורה, דמות-השחקן הובאה מחדש אל תוך מישור הכיס כמו אחרי בקרב עם אילאסרה ושם סולאר אומרת לדמות-השחקן שכעת הגיע הזמן להכין אותה עוד להמשך הנבואה. סולאר אמרה שעל מנת להבין את המקום שבו מישהו עומד, עליו להבין מהיכן בא, ולשם כך הציגה תשובה לשאלה מה קרה לדמות-השחקן לפני גוריון. היא הציגה דמות של אישה (שהגזע שלה תלוי בבחירת הגזע של דמות-השחקן) והאישה הציגה את עצמה בתור אליאנה – כהנת של בהאאל והאם של דמות-השחקן שנתבשרה על ייעודה ללדת את אחד מצאצאיו של בההאל על מנת שהאחרון יקום לתחייה ושעשרות כהנות בהאאל אחרות נלקחו למקדש מרוחק ושם היו אמורות להתחיל ב"מטלתן". יחד עם אליאנה הופיע שלד מעצמות יבשות שלבש בשר והתהווה לגוריון שהוסיף על דברי אליאנה שה"מטלה" הייתה להקריב את הוולדים שלהם למען בהאאל, אבל גוריון וכמה מחבריו מצאו את המקדש וניסו לשבש את פולחן הדמים הזה. הכהנות היו צריכות להלחם ולהתנגד, ושגוריון רצח את האמא של דמות-השחקן ואת דמות-השחקן לקח אל חסותו, על אף שילדי בהאאל אחרים נרצחו. יחד עם גוריון ואליאנה הופיע סארווק בתור פעוט שאמר שלא כל הילדים נרצחו ושחלק ניצלו את הבלגן כדי לברוח ושנאלץ להסתדר בעצמו בזמן שגוריון הציל וגידל את דמות-השחקן, על אף שמצא הורים מאמצים מכס הברזל ורצח את גוריון בסופו של דבר.
כשדמות-השחקן חוזרת אל האדמה היא פוגשת במליסאן שמוסרת שסאראדוש הושמדה ושבני הבהאאל כבר הספיקו להטבח על ידי יאגא-שורה. היא אומרת שהמוצא היחיד למנוע שערים נוספות ייסבלו את אותו גורל של סאראדוש הוא להשמיד את "החמישה". וכיוונה את דמות-השחקן לכפר מדברי הקרוי אמקתרן, היכן שנזיר מסתורי בשם בלתאזר אמור להכווין את דמות-השחקן לבסיסים של שניים מחברי "החמישה" ולדאוג להם לצידה וללינה במקרה הצורך. דמות-השחקן יוצאת לדרך אבל נודע לה שהיא מבוקשת על ידי המלך והמלכה של תטיר על חורבן סאראדוש ושמבחינתם, כל בני בהאאל אחראיים למעשה זה.

פרק 9

דמות-השחקן מגיעה לאמקתרן ופוגשת שם את בלתאזר שנותן להם את מיקום הבסיסים של סנדאי, אלפית אפלה, ואבאזיגל, דרקון כחול, שניהם צאצאי בהאאל וחברים ב"חמישה" . הוא גם נותן להם אזהרה צוננת שלא ייתערב בענייני המנזר, שבאופן לא רשמי שולט על הכפר. דמות-השחקן יכולה להרוג אותם באיזה סדר שתבחר, אבל שניהם קרבות מאתגרים ביותר. 
בסוף הקרב הראשון היא נלקחת למישור הכיס ושם סולאר מתחילה ללמד את דמות-השחקן שיעור נוסף, שיעור שקשור כעת לא בעבר, אלא בהווה. כעת על דמות-השחקן להבין מה תפקידה בנבואה, ולשם כך, היא מביאה מין בבואה חייה של דמות-השחקן, שלפי סולאר, אולי מממד או זמן אחר וגם נאמר לה על תכליתה בנבואה באותו האופן. הבבואה של דמות-השחקן החלה להסביר שדמות-השחקן עומדת במרכז הנבואה אבל לא כפי שחשבה. על פי הנבואה, "החמישה" הם אלו שיביאו חורבן והרג לכל העולם. לדמות-השחקן, יש את הגורל לעצור אותם מלעשות זאת, לא משנה מדוע. כמו לכל צאצא בהאאל גם לדמות-השחקן ישנו גורל להביא מוות למי שהיא נלחמת נגדו, למי שעוזר לה ואפילו לאלה שאוהבים אותה כל עוד דמו של בהאאל זורם בעורקיה, אבל זה כעין וכאפס לעומת מה ש"החמישה" ייעשו אם יצליחו, כך שלמעשה, הנבואה מזהירה מפני הכישלון של דמות-השחקן ולא מפניה. 
בסוף הקרב השני, לפני שהיא נלקחת למישור הכיס אבאזיגל/סנדאי מראה לדמות-השחקן חיזיון של מליסאן מדברת עם בלתזאר, ולפי השיחה מתברר שגם בלתאזר הוא בן בהאאל ושמליסאן קשורה לבני בהאאל יותר ממה שאמרה. כשדמות-השחקן מגיעה למישור הכיס סולאר כעת מלמדת אותה על "החמישה", ולשם כך הביאה את הענק יאגא-שורה והסביר שהחמישה התאספו על ידי מליסאן תוך מטרה להשמיד את בני בהאאל האחרים על מנת שמהותם האלוהית תעבור אליהם וכך, יקימו את בהאאל לתחייה וימשלו לצידו בתור אלים. יאגא-שורה עצמו הצטרף אליהם תוך ידיעה שבסופו של דבר הם גם ייפנו אחד כלפי השני ומחשבה שאי-הפגיעות שפיתח תביא אותו בסוף לניצחון. הם סבלו מכה קשה כשאיבדו כבר ארבעה מהם אבל עדיין נשאר אחד – בלתזאר. ורק אותו יש להשמיד לפני שכל "החמישה" יושמדו. 
כשדמות-השחקן חוזרת לאדמה ומתגנבת למנזר של בלתאזר, הוא אומר לה שמליסאן הייתה המנהיגה של "החמישה", וכשהיא זיהתה את הטומאה של בההאל בדמו הוא הצטרף, אבל שלא כמו האחרים שהצטרפו אליה על ההבטחות לעצמה ותהילה, אלא כדי לנקות את כל מה שנשאר מבהאאל על פני האדמה. התוכנית הייתה לתת לחמישה לרצוח את כל בני בהאאל ולדמות-השחקן לרצוח את "החמישה", ואז, אחרי שבלתזאר יהרוג את דמות-השחקן ויוודא שהוא האחרון בלתאזר יבצע התאבדות טקסית וכך ישמיד את המהות האלוהית של בהאאל שכל מי שנולד איתה, כולל הוא עצמו, נחשב לרשע ללא קשר לפעולותיו.
כשדמות-השחקן הורגת את בלתאזר היא משוגרת למישור הכיס ושם סולאר אומרת לו שעל אף שדמות-השחקן הוא בן/ת בהאאל האחרון/ה שחי/ה (אלא אם אימואן נמצאת איתו/ה) בהאאל לא יקום לתחייה וכדי להסביר, היא מביאה את מליסאן. מליסאן מציגה את עצמה בתור אמליסאן שחורת הלב, כהנת ראשית של בהאאל. עוד הוסיפה כי במהלך השנים לכשכל בן בהאאל מת יותר מהות שלו באה אל אמליסאן במקום למקורה ושהיא הייתה אמורה לבצע את הטקסים המתאימים כדי להעביר את המהות האלוהית שלו בחזרה, וכך בגדה בבהאאל ששמרה את כל המהות לעצמה. היא הוליכה שולל את "החמישה" כדי שישמידו את כל צאצאי בהאאל למענה וקיבצה את מרבית צאצאי בהאאל בסאראדוש למלכודת מוות. ועכשיו, עם כל המהות של בהאאל לרשותה, דמות-השחקן היא היחידה כרגע שמסוגלת למנוע ממנה להפוך לאלת הרצח החדשה. סולאר מתריאה שאין הרבה זמן ודמות-השחקן חייבת לעבור ממישור הכיס לכס הדם של בהאאל לקרב עד המוות נגד אמליסאן.

פרק 10

דמות-השחקן עוברת ממישור הכיס שלה לעבר כס הדם של בהאאל ומגלה שאמליסאן כבר תפסה אותו וניצלה את עצמתו להפוך לגדולה יותר וחזקה יותר, ודמות-השחקן חייבת לא רק להביס אותה בקרב האחרון אלא גם לבחור את גורלה שלאחר המשחק - המהות של בהאאל מאמליסאן עברה לידי דמות-השחקן והיא חייבת להחליט אם לאמץ אותה ולהפוך לאלוהות (שתלויה בנטייה של הדמות) או להפקיד את המהות לאלים העליונים וכתוצאה מכך, להפוך לבן/בת תמותה וחופשי/ה לחיות חיים חפשיים מתככי האלים. לדמויות-חסרות-השחקן שלחמו זמן רב לצד דמות-השחקן יש דעות משלהם מה לבחור ולאלה שפיתחו יחס רומנטי עם דמות-השחקן יהיו טיעונים מרגשים ואפילו יותר משכנעים לא להפוך לאל/ה. לאחר שהתבצעה הבחירה, יפורט סיכום קצר על מעללי הדמויות-חסרות-השחקן לאחר שדרכיהם נפרדו.